CELEX: 32009L0146
Language: lv
Date: 2009-11-26 00:00:00
Title: Komisijas Direktīva 2009/146/EK ( 2009. gada 26. novembris), ar kuru labo Direktīvu 2008/125/EK, ar ko groza Padomes Direktīvu 91/414/EEK, lai kā aktīvās vielas iekļautu alumīnija fosfīdu, kalcija fosfīdu, magnija fosfīdu, cimoksanilu, dodemorfu, 2,5-dihlorbenzoskābes metilesteri, metamitronu, sulkotrionu, tebukonazolu un triadimenolu (Dokuments attiecas uz EEZ)

27.11.2009   
            
            
               LV
            
            
               Eiropas Savienības Oficiālais Vēstnesis
            
            
               L 312/55
            
         
      KOMISIJAS DIREKTĪVA 2009/146/EK
   (2009. gada 26. novembris),
   ar kuru labo Direktīvu 2008/125/EK, ar ko groza Padomes Direktīvu 91/414/EEK, lai kā aktīvās vielas iekļautu alumīnija fosfīdu, kalcija fosfīdu, magnija fosfīdu, cimoksanilu, dodemorfu, 2,5-dihlorbenzoskābes metilesteri, metamitronu, sulkotrionu, tebukonazolu un triadimenolu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punkta otrās daļas otro ievilkumu,
   tā kā:
   
               (1)
            
            
               Komisijas Direktīvā 2008/125/EK (2) ir terminoloģijas kļūdas attiecībā uz alumīnija fosfīda, kalcija fosfīda, magnija fosfīda iespējamo atļauto izmantošanu. Minētās kļūdas ir jālabo.
            
         
               (2)
            
            
               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO DIREKTĪVU.
   1. pants
   Direktīvas 2008/125/EK pielikumu labo šādi.
   
               1.
            
            
               Pirmo un otro teikumu 266. rindas (Alumīnija fosfīds) septītās slejas (Īpaši noteikumi) A daļā aizstāj ar šādiem teikumiem:
               “Drīkst lietot vienīgi kā insekticīdu, rodenticīdu, talpicīdu un leporicīdu lietošanai gatavu alumīnija fosfīdu saturošu līdzekļu veidā.
               Kā rodenticīdu, talpicīdu un leporicīdu drīkst lietot vienīgi ārpus telpām.”
            
         
               2.
            
            
               Pirmo teikumu 267. rindas (Kalcija fosfīds) septītās slejas (Īpaši noteikumi) A daļā aizstāj ar šādu teikumu:
               “Drīkst lietot vienīgi ārpus telpām kā rodenticīdu un talpicīdu lietošanai gatavu kalcija fosfīdu saturošu līdzekļu veidā.”
            
         
               3.
            
            
               Pirmo un otro teikumu 268. rindas (Magnija fosfīds) septītās slejas (Īpaši noteikumi) A daļā aizstāj ar šādiem teikumiem:
               “Drīkst lietot vienīgi kā insekticīdu, rodenticīdu, talpicīdu un leporicīdu lietošanai gatavu alumīnija fosfīdu saturošu līdzekļu veidā.
               Kā rodenticīdu, talpicīdu un leporicīdu drīkst lietot vienīgi ārpus telpām.”
            
         2. pants
   Vēlākais līdz 2010. gada 28. februārim dalībvalstis pieņem un publicē normatīvos un administratīvos aktus šīs direktīvas prasību izpildei. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2010. gada 1. marta.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   3. pants
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2009. gada 26. novembrī
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 230, 19.8.1991., 1. lpp.
   
      (2)  OV L 344, 20.12.2008., 78. lpp.